CELEX: 32010D0684
Language: sl
Date: 2010-11-10 00:00:00
Title: 2010/684/EU: Sklep Komisije z dne 10. novembra 2010 o spremembi dela 1 Priloge E k Direktivi Sveta 92/65/EGS glede vzorcev zdravstvenih spričeval za živali z gospodarstev (notificirano pod dokumentarno številko C(2010) 7640)  Besedilo velja za EGP

11.11.2010   
            
            
               SL
            
            
               Uradni list Evropske unije
            
            
               L 293/62
            
         SKLEP KOMISIJE
   z dne 10. novembra 2010
   o spremembi dela 1 Priloge E k Direktivi Sveta 92/65/EGS glede vzorcev zdravstvenih spričeval za živali z gospodarstev
   (notificirano pod dokumentarno številko C(2010) 7640)
   (Besedilo velja za EGP)
   (2010/684/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti prvega odstavka člena 22 Direktive,
   ob upoštevanju naslednjega:
   
               (1)
            
            
               Člen 10 Direktive 92/65/EGS določa zahteve zdravstvenega varstva živali, ki urejajo trgovanje s psi, mačkami in belimi dihurji.
            
         
               (2)
            
            
               Del 1 Priloge E k Direktivi 92/65/EGS določa vzorec zdravstvenega spričevala za trgovanje z živalmi z gospodarstev, vključno s psi, mačkami in belimi dihurji.
            
         
               (3)
            
            
               Uredba Evropskega parlamenta in Sveta (ES) št. 998/2003 (2) določa zahteve v zvezi z zdravstvenim varstvom živali, ki se uporabljajo za netrgovske premike hišnih živali, in pravila, ki se uporabljajo za nadzor teh premikov. Uporablja se za premike vrst hišnih živali iz Priloge I k navedeni uredbi med državami članicami ali iz tretjih držav. Psi, mačke in beli dihurji so na seznamu v delih A in B navedene priloge.
            
         
               (4)
            
            
               Zahteve iz Uredbe (ES) št. 998/2003 se razlikujejo glede na to, ali gre za premike hišnih živali med državami članicami ali iz tretjih držav v države članice. Poleg tega zahteve za take premike iz tretjih držav še nadalje razlikujejo med tretjimi državami iz oddelka 2 dela B Priloge II k navedeni uredbi in tretjimi državami iz dela C navedene priloge.
            
         
               (5)
            
            
               Da se prepreči goljufivo prikrivanje trgovskih premikov kot netrgovske premike hišnih živali v smislu Uredbe (ES) št. 998/2003, člen 12 navedene uredbe določa, da se zahteve in pregledi iz Direktive 92/65/EGS uporabljajo za premike več kot petih hišnih živali, kadar živali v Unijo prispejo iz tretje države, ki ni navedena v oddelku 2 dela B Priloge II k navedeni uredbi.
            
         
               (6)
            
            
               Da se preprečijo enake prakse in zagotovi enotna uporaba Uredbe (ES) št. 998/2003, Uredba Komisije (EU) št. 388/2010 z dne 6. maja 2010 o izvajanju Uredbe Evropskega parlamenta in Sveta (ES) št. 998/2003 v zvezi z največjim številom nekaterih vrst hišnih živali, ki so lahko predmet netrgovskega premika (3), določa, da se ista pravila uporabljajo tudi za premike hišnih psov, mačk in belih dihurjev, če je skupno število živali za premik v državo članico iz druge države članice ali tretje države iz oddelka 2 dela B Priloge II k Uredbi (ES) št. 998/2003 več kot pet.
            
         
               (7)
            
            
               Spričevalo, določeno v delu 1 Priloge E k Direktivi 92/65/EGS, kakor je bila spremenjena s Sklepom Komisije 2010/270/EU (4), upošteva določbe Uredbe (EU) št. 388/2010.
            
         
               (8)
            
            
               Izkušnje z uporabo Uredbe (EU) št. 388/2010 so pokazale, da imajo v nekaterih primerih določbe navedene uredbe nesorazmeren vpliv na premike omejene populacije hišnih psov, mačk in belih dihurjev, ki se pogosto premikajo za netrgovske namene v številu, ki je večje od pet, da se udeležijo nekaterih športnih dogodkov in razstav.
            
         
               (9)
            
            
               Za navedene primere je primerno uvesti obdobje veljavnosti spričevala, ki ni daljše od obdobja veljavnosti spričeval, izdanih za druge vrste živali, ki jih zajema spričevalo iz dela 1 Priloge E k Direktivi 92/65/EGS.
            
         
               (10)
            
            
               Odločba Komisije 2004/824/ES z dne 1. decembra 2004 o uvedbi vzorčnega zdravstvenega spričevala za netrgovske premike psov, mačk in belih dihurjev iz tretjih držav v Skupnost (5) določa, da je spričevalo iz Priloge k Odločbi veljavno za premike znotraj Unije za štiri mesece od datuma izdaje ali do prenehanja veljavnosti cepljenja proti steklini, odvisno od tega, kaj poteče prej.
            
         
               (11)
            
            
               Za usklajenost zakonodaje Unije je primerno, da je veljavnost spričeval za pse, mačke in bele dihurje iz dela 1 Priloge E k Direktivi 92/65/EGS enaka kot tista, ki je določena za spričevalo iz Priloge k Odločbi 2004/824/ES.
            
         
               (12)
            
            
               Direktivo 92/65/EGS je zato treba ustrezno spremeniti.
            
         
               (13)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Del 1 Priloge E k Direktivi 92/65/EGS se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 10. novembra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 268, 14.9.1992, str. 54.
   
      (2)  UL L 146, 13.6.2003, str. 1.
   
      (3)  UL L 114, 7.5.2010, str. 3.
   
      (4)  UL L 118, 12.5.2010, str. 56.
   
      (5)  UL L 358, 3.12.2004, str. 12.
   
      PRILOGA
      
         „Del 1 –   Zdravstveno spričevalo za trgovanje z živalmi z gospodarstev (kopitarji, ptice, lagomorfi, psi, mačke in beli dihurji)
         92/65 EI